Tidl. City-målmand til Silkeborg: Lasse Heinze er færdig
4. april 2013 09:47
Silkeborg IF’s målmand, Lasse Heinze, blev onsdag opereret for forkalkninger på hofteknoglerne, og derfor har den midtjyske klub nu været nødt til at finde en ny mand, der kan holde skansen mellem stængerne i Silkeborg.
– Selvom vi selvfølgelig gerne havde set Heinze stå på mål resten af foråret, så har vi forståelse for, at han ønskede at blive opereret. Jeg er ikke glad for timingen, men det er Lasses krop, det handler om, og det må vi respektere. Lasse har ydet en stor indsats for SIF, og vi krydser fingre for, at han kommer godt igennem det, siger sportschef Peder Knudsen i pressemeddelelsen.
– Jeg ser rigtig meget frem til at spille for Silkeborg IF. Det virker til at være et rigtig godt sted, og jeg håber, at jeg kan hjælpe klubben til at blive i Superligaen. Omvendt er jeg også sikker på, at klubben kan give mig en god mulighed for igen at bevise, hvad jeg kan, siger Gunner Nielsen.